**VZOREC POGODBE O ZAPOSLITVI ZARADI OPRAVLJANJA JAVNIH DEL**

# Na podlagi 64. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), z vsemi spremembami) in 51. člena Zakona o urejanju trga dela (Uradni list RS, št. [80/10](http://www.uradni-list.si/1/objava.jsp?sop=2010-01-4304), z vsemi spremembami), sklepata

**delavec, ime in priimek** …………………………...EMŠO……………...…davčna številka……… kraj bivanja …………………………………………………………….……………

(v nadaljevanju: udeleženec)

in

**delodajalec - izvajalec programa javnega dela** ……………………………………………..….

…………………………………………………………………………………………………...…….,

ki ga zastopa …………………………………………………….… (v nadaljevanju: izvajalec)

**POGODBO O ZAPOSLITVI ZARADI OPRAVLJANJA JAVNIH DEL**

**1. člen**

Izvajalec in udeleženec sklepata pogodbo o zaposlitvi za opravljanje dela v programu javnih del z nazivom:

…………………………………………………………………………………………………….……, v okviru katerega bo udeleženec v času od ……… do ………. opravljal predvsem naslednje naloge:

………………………………………………………………………………………………………….

(vnesti opis del skladno s konkretnimi zadolžitvami in nalogami udeležencev, odobrenimi v izbranem programu javnega dela)

Izvajalec program javnega dela iz prvega odstavka tega člena izvaja skladno s Pogodbo o izvajanju programa javnega dela št. …………………, sklenjeno z Zavodom RS za zaposlovanje (v nadaljevanju: Zavod).

**2. člen**

Pogodba se sklepa na podlagi Pogodbe o vključitvi udeleženca v javno delo št. ……………… za delo s polnim delovnim časom 40 ur na teden (***opcija***: *za delo…. ur na teden).*

Delovni čas je praviloma razporejen enakomerno na 5 dni v tednu od ponedeljka do petka (***opcija*:** *vnese se (drugačna) razporeditev, če je ta potrjena s sprejetjem programa javnih dela*), dnevni delovni čas traja praviloma od ….. do …. ure.

Tedenski in dnevni delovni čas je s soglasjem Zavoda lahko tudi neenakomerno razporejen ali začasno prerazporejen pod pogojem, da je udeležencu zagotovljen odmor med delom, dnevni in tedenski počitek v skladu z zakonom ter da se udeležencu omogoči izravnava števila opravljenih in pripadajočih ur v obdobju šestih mesecev, ki ga določi izvajalec v letnem razporedu dela, najkasneje pa do izteka te pogodbe.

**3. člen**

Delo po tej pogodbi se bo opravljalo:

1. na sedežu izvajalca javnih del v poslovnih prostorih (navesti kje)

……………………………………………………………………………………………………………

2. izven sedeža izvajalca oziroma poslovnih prostorov (navesti kje) …………………….……………….…………………………………………………………………….

3. na terenu (navesti kje) ……………………………………………………………………………………………………………

**4. člen**

Udeleženec ima pravico do letnega dopusta, ki se določi ob upoštevanju 51. člena Zakona o urejanju trga dela (v nadaljnjem besedilu: ZUTD) in določil zakona, ki ureja delovna razmerja v delu, ki se nanaša na pridobitev pravice do letnega dopusta in način njegove izrabe.

**5. člen**

Udeleženec javnega dela je upravičen do plače, izražene v deležu od minimalne plače po ravneh strokovne izobrazbe oziroma usposobljenosti za delo, ki ga opravlja v programu javnega dela.

## Plača za opravljanje dela po tej pogodbi znaša ………. EUR (I. bruto), kar predstavlja višino plače za …. raven strokovne izobrazbe oziroma usposobljenosti za delo, ki ga opravlja udeleženec v programu javnega dela.

Višina plače je določena v skladu s 52. členom ZUTD.

Udeleženec javnega dela je upravičen tudi do izplačila dodatkov skladno z zakonom, ki ureja delovna razmerja (dodatek za delovno dobo in morebitne posebne pogoje dela).

**6. člen**

Izvajalec je dolžan izplačati plačo na transakcijski račun udeleženca št.: ……………….., odprt pri …………(naziv banke) najkasneje do 18. dne v mesecu za pretekli mesec.

**7. člen**

Udeleženec je poleg plače upravičen do povračila stroškov za prevoz na delo in z dela in stroškov prehrane med delom v višini, kot velja za javne uslužbence, ter do regresa za letni dopust. Upravičen je tudi do kritja morebitnih drugih stroškov dela v skladu z delovnopravno zakonodajo.

## 8. člen

V primerih upravičenih odsotnosti, določenih v zakonu, ki ureja delovna razmerja, ima udeleženec enake pravice v zvezi z nadomestili plače, kot jih uživajo vsi delavci v delovnem razmerju.

**9. člen**

Izvajalec zagotavlja pogoje za varnost in zdravje pri delu v skladu s posebnimi predpisi o varnosti in zdravju pri delu in bo:

1. udeleženca seznanil z ukrepi, predpisanimi za varnost pri delu,
2. udeleženca usposobil za varno delo na delovnem mestu,
3. preizkusil njegovo znanje iz varnosti pri delu,
4. zagotovil posebno varstvo delavca v skladu z veljavno zakonodajo,
5. zagotovil osebna zaščitna sredstva ...……………………………………………………………………………………….…………….
6. zagotovil preventivne – obdobne zdravstvene preglede ……………………………………………………….

**10. člen**

Pogodba o zaposlitvi zaradi opravljanja javnih del preneha veljati, ko poteče čas, za katerega je sklenjena, predčasno pa v primerih:

1. če se udeleženec zaposli ali samozaposli,
2. če udeleženec samovoljno zapusti javno delo,
3. če udeleženec ne izpolnjuje delovnih obveznosti iz sprejetega programa javnega dela,
4. če udeleženec zaradi nepravočasnega, nestrokovnega in nekakovostnega dela ne dosega rezultatov, ki se lahko pričakujejo od povprečnega udeleženca,
5. če predčasno preneha program javnega dela iz objektivnih razlogov na strani Zavoda, izvajalca ali naročnika programa javnega dela,
6. če se udeleženec vključi v usposabljanje, ki se financira iz sredstev evropskih strukturnih skladov,
7. če udeleženec odkloni ustrezno ali primerno zaposlitev, ki mu jo ponudi Zavod ali drug izvajalec ukrepov,
8. če udeleženec odkloni usposabljanje, ki ga predlaga Zavod.

Pogodba o zaposlitvi, sklenjena za izvajanje javnih del, lahko preneha samo iz razlogov, zaradi katerih preneha vključitev v javno delo.

Udeleženec mora v primeru samozaposlitve ali zaposlitve pri drugem delodajalcu, ali v primeru vključitve v usposabljanje (1. in 6. točka prvega odstavka tega člena) pred nastopom nove zaposlitve ali vključitve v usposabljanje, izvajalcu javnih del in Zavodu podati pisno izjavo o odpovedi te pogodbe o zaposlitvi. Vključitev v javno delo udeležencu preneha dan pred nastopom nove zaposlitve ali vključitve v usposabljanje.

V primeru iz 2. točke prvega odstavka tega člena izvajalec programa javnih del odpove pogodbo o zaposlitvi zaradi opravljanja javnih del zaradi udeleženčeve samovoljne zapustitve javnega dela in en izvod odpovedi nemudoma posreduje tudi Zavodu.

V primerih, navedenih v 3. in 4. točki prvega odstavka tega člena, je izvajalec programa javnega dela o nameravani odpovedi in razlogih zanjo dolžan predhodno pisno obvestiti udeleženca in Zavod. Pred podajo odpovedi mora udeležencu omogočiti zagovor. Zato je dolžan v obvestilu o nameravani odpovedi poleg obrazložitve razlogov navesti tudi čas in kraj, na katerem bo udeleženec lahko podal zagovor. Na zagovoru sodeluje tudi uradna oseba Zavoda, kar mora izvajalec upoštevati pri določitvi datuma in ure zagovora. O poteku zagovora mora biti izdelan zapisnik, ki ga podpišejo in je vročen vsem udeležencem. V primeru, da je razlog za predčasno prenehanje pogodbe o zaposlitvi zaradi opravljanja javnih del na strani udeleženca, ga Zavod zaradi kršitve s pogodbo o vključitvi v javno delo sprejetih obveznosti preneha voditi v evidenci oseb, vključenih v programe aktivne politike zaposlovanja.

V primeru iz 5. točke prvega odstavka tega člena izvajalec programa javnega dela odpove pogodbo o zaposlitvi zaradi opravljanja javnih del z dnem prenehanja pogodbe o izvajanju programa javnega dela.

V primeru iz 7. in 8. točke prvega odstavka tega člena Zavod o udeleženčevi prekinitvi vključitve v program obvesti izvajalca, ki mora izvesti vse potrebne aktivnosti za prenehanje zaposlitve. Zaposlitev preneha 8 dan po izvajalčevem prejemu obvestila Zavoda.

Če udeleženec javnih del meni, da je bila odpoved pogodbe o zaposlitvi zaradi opravljanja javnih del neupravičena, lahko uveljavi sodno varstvo.

**11. člen**

Pogodba je napisana v treh (3) izvodih od katerih prejmeta pogodbeni stranki po en izvod in en izvod Zavod Republike Slovenije za zaposlovanje, Območna služba …………………….…

**12. člen**

Ta pogodba velja z dnem, ko jo podpišeta obe pogodbeni stranki.

Udeleženec: Izvajalec:

…………………………….. ……………………..………

datum:…………………... datum:…………………...

Priloga: obrazec Izjava o stroških prevoza udeleženca